Komission asetus (EY) N:o 763/97, annettu 28 päivänä huhtikuuta 1997, Bosnian ja Hertsegovinan sekä Kroatian tasavalloista ja entisestä Jugoslavian tasavallasta Makedoniasta peräisin olevien tuoreiden hapankirsikoiden tuonnin valvontajärjestelmän käyttöön ottamisesta



Virallinen lehti nro L 112 , 29/04/1997 s. 0001 - 0002



KOMISSION ASETUS (EY) N:o 763/97, annettu 28 päivänä huhtikuuta 1997, Bosnian ja Hertsegovinan sekä Kroatian tasavalloista ja entisestä Jugoslavian tasavallasta Makedoniasta peräisin olevien tuoreiden hapankirsikoiden tuonnin valvontajärjestelmän käyttöön ottamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Bosnian ja Hertsegovinan sekä Kroatian tasavalloista ja entisestä Jugoslavian tasavallasta Makedoniasta peräisin olevien tuotteiden sekä Slovenian tasavallasta peräisin olevien viinien tuontiin yhteisössä sovellettavasta menettelystä 20 päivänä joulukuuta 1996 annetun neuvoston asetuksen (EY) N:o 70/97 (1) ja erityisesti sen 10 artiklan, sekä katsoo, että asetuksessa (EY) N:o 70/97 säädetään tullimyönnytysten tekemisestä edellä mainituista tasavalloista peräisin oleville tuoreille hapankirsikoille vuosittaisen 3 000 tonnin rajoissa, näiden säännösten asianmukaisen soveltamisen varmistamiseksi on syytä saattaa Bosnian ja Hertsegovinan sekä Kroatian tasavalloista ja entisestä Jugoslavian tasavallasta Makedoniasta peräisin olevien tuoreiden hapankirsikoiden tuonti tuontitodistusjärjestelmään kuuluvaksi; olisi laadittava tämän järjestelmän yksityiskohtaiset erityissäännöt, olisi poikettava maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yksityiskohtaisista säännöistä 16 päivänä marraskuuta 1988 annetusta komission asetuksesta (ETY) N:o 3719/88 (2), sellaisena kuin se on viimeksi muutettuna asetuksella (EY) N:o 2350/96 (3), jotta voidaan välttää asetuksessa (EY) N:o 70/97 vahvistetun määrän ylittyminen, toisaalta todistuksen voimassaoloajassa otetaan huomioon tuotteen siirtymisajat yhteisöön, kyseisen järjestelmän asianmukaisen toiminnan varmistamiseksi on aiheellista säätää jäsenvaltioiden ilmoituksista, jotka koskevat haettujen, käyttämättömien tai osittain käytettyjen todistusten määriä, hallinnollisista syistä olisi suotavaa rajoittaa tämän asetuksen soveltaminen kyseisten tuotteiden sato- ja markkinointikauteen, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. CN-koodeihin 0809 20 41, 0809 20 51, 0809 20 61 ja 0809 20 71 kuuluvien, Bosnian ja Hertsegovinan sekä Kroatian tasavalloista ja entisestä Jugoslavian tasavallasta Makedoniasta peräisin olevien tuoreiden hapankirsikoiden tuonti yhteisöön edellyttää jäsenvaltioiden, joita asia koskee, kullekin asianomaiselle hakemuksesta myöntämän tuontitodistuksen esittämistä riippumatta hakijan sijoittautumispaikasta yhteisössä. 2. Tuontitodistuksen myöntäminen edellyttää vakuutta, joka on 0,72 ecua 100 kilogramman nettopainolta ja jolla taataan, että tuonti tapahtuu todistuksen voimassaoloaikana. 2 artikla 1. Asetuksen (ETY) N:o 3719/88 säännöksiä sovelletaan 1 artiklassa mainituista tasavalloista peräisin olevien tuoreiden hapankirsikoiden tuontitodistuksiin, jollei tämän asetuksen erityissäännöksistä muuta johdu. Poiketen siitä, mitä edellä mainitun asetuksen 8 artiklan 4 kohdassa säädetään, säännöksiä, jotka koskevat sallittuja määrällisiä poikkeamia, ei sovelleta. 2. Todistushakemuksen ja tuontitodistuksen 16 kohtaan on merkittävä yksi tai useampi 1 artiklan 1 kohdassa tarkoitetuista CN-koodeista. 3. Tuontitodistukset ovat voimassa kaksikymmentä päivää niiden tosiasiallisesta antamispäivästä. Lukuun ottamatta ylivoimaista estettä vakuus pidätetään kokonaan tai osittain, jos toimia ei suoriteta tai ne suoritetaan vain osittain tässä määräajassa. 3 artikla 1. Todistushakemuksen ja varsinaisen tuontitodistuksen 8 kohtaan on merkittävä tuotteen alkuperämaaksi jokin tasavalloista, joita asia koskee. Tuontitodistus on voimassa ainoastaan edellä esitetyllä tavalla merkitystä tasavallasta peräisin olevien tuotteiden osalta. 2. Tuontitodistukset annetaan viidentenä työpäivänä hakemuksen jättöpäivän jälkeen, jollei tämän määräajan kuluessa toteuteta toimenpiteitä. 4 artikla Jäsenvaltioiden on ilmoitettava komissiolle: 1. Haetuissa tuontitodistuksissa määrätyt hapankirsikoiden määrät. Ilmoitus on ajoitettava seuraavasti: - joka keskiviikko maanantaisin ja tiistaisin jätettyjen hakemusten osalta, - joka perjantai keskiviikkoisin ja torstaisin jätettyjen hakemusten osalta, - joka maanantai edellisen viikon perjantaina jätettyjen hakemusten osalta. 2. Tuontitodistuksissa määrätyt käyttämättömät tai osittain käytetyt määrät, jotka vastaavat todistusten kääntöpuolelle merkittyjen määrien ja niiden määrien erotusta, joiden osalta todistukset on annettu. Ilmoitus on laadittava keskiviikkoisin edelliseltä viikolta saatujen tietojen osalta. 3. Jos yhtään tuontitodistushakemusta ei ole jätetty jonkin 1 kohdassa mainitun kauden aikana tai jos 2 kohdassa tarkoitettuja käyttämättömiä määriä ei ole, jäsenvaltion on ilmoitettava tästä komissiolle tässä artiklassa mainittuina päivinä. 5 artikla Tämä asetus tulee voimaan kahdeksantena päivänä sen jälkeen, kun se on julkaistu Euroopan yhteisöjen virallisessa lehdessä. Asetus on voimassa 1 päivästä kesäkuuta 30 päivään syyskuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä huhtikuuta 1997. Komission puolesta Franz FISCHLER Komission jäsen (1) EYVL N:o L 16, 18.1.1997, s. 1 (2) EYVL N:o L 331, 2.12.1988, s. 1 (3) EYVL N:o L 320, 11.12.1996, s. 21